《卢明之开垆》
宋代·方一夔

懒作西风汗漫游，归谋诸妇此淹留。采花墩近初成酒，种秫田多早带秋。

燕颔已空西塞梦，犊裈莫遣远山愁。沧江留得偏醒客，袖手时凭百尺楼。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。